
ประกาศเทศบาลตำบลร่มเมือง
เรื่อง   ประกวดราคาด้วยวิธีการทางอิเล็กทรอนิกส์  โครงการก่อสร้างประปาหมู่บ้าน 
แบบผิวดินขนาดใหญ่มาก หมู่ที่ 1 ตำบลร่มเมือง  อำเภอเมืองพัทลุง  จังหวัดพัทลุง
------------------------------------



เทศบาลตำบลร่มเมือง   อำเภอเมืองพัทลุง   จังหวัดพัทลุง   มีความประสงค์จะประกวดราคาจ้างด้วยวิธีการทางอิเล็กทรอนิกส์  โครงการก่อสร้างประปาหมู่บ้าน แบบผิวดินขนาดใหญ่มาก หมู่ที่ 1 ตำบลร่มเมือง  เทศบาลตำบลร่มเมือง  อำเภอเมืองพัทลุง   จังหวัดพัทลุง   รายละเอียดตามแบบมาตรฐานการประปากรมทรัพยากรน้ำกำหนด   พร้อมจัดทำป้ายประชาสัมพันธ์โครงการละ  1 ป้าย   ตามแบบมาตรฐานป้ายของเทศบาล โดยกำหนดราคากลาง    4,210,000  บาท  (สี่ล้านสองแสนหนึ่งหมื่นบาทถ้วน)         เงินงบประมาณ  4,213,100 บาท  (สี่ล้านสองแสนหนึ่งหมื่นสามพันหนึ่งร้อยบาทถ้วน)


ผู้มีสิทธิเสนอราคาจะต้องมีคุณสมบัติ  ดังต่อไปนี้


1. ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยระบบอิเล็กทรอนิกส์
2.  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
3.  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ  1.8
4.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า  นั้น
5.  ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยวิธีการทางอิเล็กทรอนิกส์ในวงเงินไม่น้อยกว่า  ซึ่งมีผลงานก่อสร้างประเภทเดียวกันกับงานประมูลจ้างด้วยระบบอิเล็กทรอนิกส์   ในวงเงินไม่น้อยกว่า  2,000,000.-  บาท  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่เทศบาลเชื่อถือ
6.  บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
 7.  บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์  (e-Government  Procurement : e-GP)  ต้องลงทะเบียนในระบบอิเล็กทรอนิกส์ของเทศบาลบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
 8. คู่สัญญาต้องรับและจ่ายเงินผ่านบัญชีกลาง  เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

กำหนดดูสถานที่ก่อสร้างในวันที่  23 ธันวาคม  2558 เวลา 10.00 น. ถึงเวลา 11.00 น.  โดยให้ไปพร้อมกัน  ณ  เทศบาลตำบลร่มเมือง  และรับฟังคำชี้แจงรายละเอียดเพิ่มเติมในวันที่   23  ธันวาคม  2558  เวลา  11.00  น.  เป็นต้นไป   
          
กำหนดยื่นเอกสารประกวดราคาจ้างด้วยวิธีการทางอิเล็กทรอนิกส์ในวันที่  30  ธันวาคม   2558   ระหว่างเวลา  09.00  น.  ถึง  14.30  น.  ณ  ศูนย์รวมข้อมูลข่าวสารการซื้อหรือจ้างของ อบต. ระดับอำเภอ  ที่ว่าการอำเภอเมืองพัทลุง  จังหวัดพัทลุง   ชั้น  2  ประกาศรายชื่อผู้มีสิทธิ์ได้รับการคัดเลือกให้เข้าเสนอราคาในวันที่  5  มกราคม  2559  เวลา  10.00  น.


ผู้สนใจติดต่อขอซื้อเอกสารประกวดราคาจ้างด้วยวิธีการทางอิเล็กทรอนิกส์   ในราคาชุดละ  2,000.-  บาท   ได้ที่   กองคลัง  สำนักงานเทศบาลตำบลร่มเมือง   อำเภอเมือง   จังหวัดพัทลุง  ระหว่างวันที่  14 -  23  ธันวาคม 2558 ดูรายละเอียดเพิ่มเติมได้ที่  www.rommuang.go.th  ,  www.gprocurement.go.th   และ  www.phattalung.go.th/auction หรือสอบถามทางโทรศัพท์หมายเลข  0-7460-5202  ต่อ  15  ในวันและเวลาราชการ


หมายเหตุ


การจัดซื้อจัดจ้างครั้งนี้  จะมีการลงนามในสัญญาหรือข้อตกลงเป็นหนังสือได้  ต่อเมื่อพระราชบัญญัติงบประมาณรายจ่ายประจำปีงบประมาณ  พ.ศ.  2559  มีผลใช้บังคับ  และกรมส่งเสริมการปกครองท้องถิ่นแจ้งใบอนุมัติเงินประจำงวดแล้วเท่านั้น  สำหรับกรณีที่ไม่ได้รับการจัดสรรงบประมาณ  องค์กรปกครองส่วนท้องถิ่นสามารถยกเลิกการจัดซื้อจัดจ้างได้  



ประกาศ    ณ    วันที่   14  ธันวาคม  พ.ศ.  2558







(ลงชื่อ)         สมพงษ์  ดอนเพ็งจันทร์







   (นายสมพงษ์   ดอนเพ็งจันทร์)







              นายกเทศมนตรีตำบลร่มเมือง
เอกสารประกวดราคาจ้างด้วยวิธีการทางอิเล็กทรอนิกส์   เลขที่  2 / 2559

การจ้างโครงการก่อสร้างประปาหมู่บ้าน  แบบผิวดินขนาดใหญ่มาก
ตามประกาศเทศบาลตำบลร่มเมือง   ลงวันที่  14  ธันวาคม   2558

------------------------------



เทศบาลตำบลร่มเมือง   อำเภอเมืองพัทลุง   จังหวัดพัทลุง   ซึ่งต่อไปนี้เรียกว่า  “ เทศบาลตำบลร่มเมือง”  มีความประสงค์จะประกวดราคาจ้าง  โครงการก่อสร้างประปาหมู่บ้าน แบบผิวดินขนาดใหญ่มาก หมู่ที่ 1 ตำบลร่มเมือง  เทศบาลตำบลร่มเมือง  อำเภอเมืองพัทลุง   จังหวัดพัทลุง   ด้วยวิธีการทางอิเล็กทรอนิกส์   รายละเอียดตามแบบมาตรฐานการประปากรมทรัพยากรน้ำกำหนด   พร้อมป้ายประชาสัมพันธ์โครงการ  1  ป้าย  ตามแบบมาตรฐานของเทศบาล  ราคากลาง  4,210,000 บาท (สี่ล้านสองแสนหนึ่งหมื่น-บาทถ้วน)  ราคางบประมาณ  4,213,100  บาท  (สี่ล้านสองแสนหนึ่งหมื่นสามพันหนึ่งร้อยบาทถ้วน)  โดยมีข้อแนะนำและข้อกำหนดดังต่อไปนี้
1.  เอกสารแนบท้ายเอกสารประมูลจ้างด้วยระบบอิเล็กทรอนิกส์
     1.1  แบบรูปและรายการละเอียด
     1.2  แบบใบยื่นข้อเสนอประมูลจ้างด้วยระบบอิเล็กทรอนิกส์  
     1.3  แบบใบแจ้งปริมาณงานและราคา
        
     1.4  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์        
     1.5  แบบสัญญาจ้าง
 
     1.6  แบบหนังสือค้ำประกัน
 (1)  หลักประกันซอง
(2)  หลักประกันสัญญา
1.7  บทนิยาม
(1)  ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน
(2)  การขัดขวางการแข่งขันราคาอย่างเป็นธรรม
1.8  แบบบัญชีเอกสาร
(1) บัญชีเอกสารส่วนที่  1

(2) บัญชีเอกสารส่วนที่  2

      1.9  รายละเอียดการคำนวณราคากลางงานก่อสร้างตาม BOQ. (Bill of Quantities)  (รายละเอียดการคำนวณราคากลางงานก่อสร้างเป็นการเปิดเผยเพื่อให้ผู้ประสงค์จะเสนอราคาได้รู้ข้อมูลได้เท่าเทียมกันและเพื่อให้ประชาชนเข้าตรวจดูได้) 

2. คุณสมบัติของผู้เสนอราคา
    2.1  ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยระบบอิเล็กทรอนิกส์
              2.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
              2.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ  1.8
-2-

              2.4  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า  นั้น
               2.5 ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยวิธีการทางอิเล็กทรอนิกส์ในวงเงินไม่น้อยกว่า  ซึ่งมีผลงานก่อสร้างประเภทเดียวกันกับงานประมูลจ้างด้วยระบบอิเล็กทรอนิกส์   ในวงเงินไม่น้อยกว่า  2,000,000.-  บาท  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่เทศบาลเชื่อถือ
              2.6  บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
              2.7  บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์  (e-Government  Procurement : e-GP)  ต้องลงทะเบียนในระบบอิเล็กทรอนิกส์ของเทศบาลบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
              2.8  คู่สัญญาต้องรับและจ่ายเงินผ่านบัญชีกลาง  เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

3. หลักฐานการเสนอราคา
              ผู้เสนอราคาจะต้องเสนอเอกสารหลักฐานโดยมิต้องใส่ซองปิดผนึก  แยกเป็น  2  ส่วน   คือ 
3.1 ส่วนที่  1  อย่างน้อยต้องมีเอกสารดังต่อไปนี้
                       (1)  ในกรณีผู้เสนอราคาเป็นนิติบุคคล
                           (ก)  ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ   ผู้มีอำนาจควบคุม  (ถ้ามี)  พร้อมรับรองสำเนาถูกต้อง


        (ข)  บริษัทจำกัดหรือบริษัทมหาชนจำกัด   ให้ยื่นสำเนาหนังสือรับรองการจดทะเบียนนิติบุคคล   หนังสือบริคณห์สนธิ  บัญชีรายชื่อกรรมการผู้จัดการ   ผู้มีอำนาจควบคุม  (ถ้ามี)  และบัญชีรายชื่อผู้ถือหุ้นรายใหญ่พร้อมรับรองสำเนาถูกต้อง
(2) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า   และผู้เข้าร่วมค้าจะต้องเป็นนิติบุคคลให้ยื่นเอกสารตามที่ระบุไว้ใน  (1)

(3) สำเนาใบทะเบียนพาณิชย์และสำเนาใบทะเบียนภาษีมูลค่าเพิ่ม  (ถ้ามี)

(4) บัญชีเอกสารส่วนที่  1  ทั้งหมดที่ได้ยื่นตามแบบในข้อ  1.6  (1)

3.2 ส่วนที่  2  อย่างน้อยต้องมีเอกสารดังต่อไปนี้
                       (1) หนังสือแสดงเงื่อนไขการซื้อและการจ้างด้วยระบบอิเล็กทรอนิกส์  โดยต้องลงนามพร้อมประทับตรา  (ถ้ามี)
                       (2) หนังสือมอบอำนาจซึ่งปิดอากรแสตมป์ตามกฎหมายในกรณีที่มีผู้ประสงค์จะเสนอราคามอบ อำนาจให้บุคคลอื่นทำการแทน
(3) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง
(4) หลักประกันซองตามข้อ   5

(5) บัญชีรายการก่อสร้าง (หรือใบแจ้งปริมาณงาน)
(6) แบบใบยื่นข้อเสนอการประกวดราคาจ้างด้วยวิธีการทางระบบอิเล็กทรอนิกส์ 
(7) บัญชีเอกสารส่วนที่   2  ทั้งหมดที่ได้ยื่นตามแบบในข้อ  1.8  (2)

4. การเสนอราคา
    4.1  ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์  และหนังสือแสดงเงื่อนไขการซื้อและการจ้างด้วยระบบอิเล็กทรอนิกส์นี้  โดยไม่มีเงื่อนไขใด  ๆ  ทั้งสิ้น   และจะต้องกรอกข้อความให้ถูกต้องครบถ้วนรวมทั้งลงลายมือชื่อของผู้ประสงค์จะเสนอราคาให้ชัดเจน
    4.2  ผู้ประสงค์จะเสนอราคาจะต้องกรอกปริมาณวัสดุ ในบัญชีรายการก่อสร้างให้ครบถ้วน
    4.3  ผู้ประสงค์จะเสนอราคาต้องกำหนดยืนราคาไม่น้อยกว่า  30  วัน  นับแต่วันยืนยันราคาสุดท้าย  โดยภายในกำหนดยืนราคา  ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้  และจะถอนการเสนอราคามิได้
              4.4  ผู้ประสงค์จะเสนอราคาต้องกำหนดเวลาดำเนินการตามสัญญาที่จะจ้างให้แล้วเสร็จ ไม่เกิน  120  วัน   นับถัดจากวันลงนามในสัญญาจ้าง  หรือวันที่ได้รับหนังสือแจ้งจากเทศบาลให้เริ่มทำงาน

4.5  ก่อนยื่นเอกสารประกวดราคาจ้างด้วยวิธีการทางอิเล็กทรอนิกส์  ผู้ประสงค์จะเสนอราคาควรตรวจดูร่างสัญญา  แบบรูป  และรายละเอียด  ฯลฯ  ให้ถี่ถ้วนและเข้าใจเอกสารประมูลจ้างทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาจ้างด้วยวิธีการทางอิเล็กทรอนิกส์  


4.6  ผู้ประสงค์จะเสนอราคาจะต้องยื่นเอกสารประกวดราคาจ้างด้วยวิธีการทางอิเล็กทรอนิกส์จ่าหน้าซองถึงประธานคณะกรรมการดำเนินการประมูลตามโครงการโดยระบุไว้ที่หน้าซองว่า  “เอกสารประกวดราคาจ้างด้วยวิธีการทางอิเล็กทรอนิกส์  เลขที่  2/2559” ยื่นต่อคณะกรรมการดำเนินการประมูลตามโครงการในวันที่  30  ธันวาคม  2558  ตั้งแต่เวลา  09.00  น.  ถึงเวลา  14.30  น.  ณ  ศูนย์รวมข้อมูลข่าวสารการซื้อหรือจ้างของ อบต. ระดับอำเภอ  ที่ว่าการอำเภอเมืองพัทลุง  จังหวัดพัทลุง  ชั้น  2

   เมื่อพ้นกำหนดเวลายื่นเอกสารประกวดราคาจ้างด้วยวิธีการทางอิเล็กทรอนิกส์แล้วจะไม่รับเอกสารเพิ่มเติมโดยเด็ดขาด

   คณะกรรมการประกวดราคาจะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ตามข้อ  1.8  (1)  ณ  วันประกาศประกวดราคาจ้างด้วยวิธีการทางอิเล็กทรอนิกส์หรือไม่  พร้อมทั้งตรวจสอบข้อเสนอตามข้อ  3.2  และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตน  ทางไปรษณีย์ลงทะเบียนตอบรับหรือวิธีอื่นใดที่มีหลักฐานว่า  ผู้ประสงค์จะเสนอราคารับทราบแล้ว

    หากปรากฏว่าคณะกรรมการประกวดราคาก่อนหรือในขณะที่มีการเสนอราคาด้วยวิธีการทางอิเล็กทรอนิกส์  ว่า  มีผู้ประสงค์จะเสนอราคาหรือผู้มีสิทธิเสนอราคากระทำการอันเป็นการขัดขวางการแข่งขันราคาอย่างเป็นธรรม  ตามข้อ  1.7  (2)  คณะกรรมการฯ  จะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา  และเทศบาลจะพิจารณาลงโทษผู้ประสงค์จะเสนอราคาหรือผู้มีสิทธิเสนอราคาดังกล่าวเป็นผู้ทิ้งงาน


ผู้ประสงค์จะเสนอราคาที่ไม่ผ่านการคัดเลือกเบื้องต้น  เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม  หรือเป็นผู้ประสงค์จะเสนอราคาที่ไม่ผ่านคุณสมบัติทางด้านเทคนิคอาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน  3  วัน  นับแต่วันที่ได้รับแจ้งจากคณะกรรมการประกวดราคา  การวินิจฉัยอุทรธรณ์ของหัวหน้าหน่วยงานที่จัดหาให้ถือเป็นที่สุด

หากปรากฏต่อคณะกรรมการประกวดราคา  ว่า  กระบวนการเสนอราคาจ้างด้วยวิธีการทางอิเล็กทรอนิกส์ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้คณะกรรมการประกวดราคาจะสั่งพักกระบวนการเสนอราคา  โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น  และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป  จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา  แต่ต้องสิ้นสุดกระบวนการเสนอราคาภายในวันเดียวกัน  เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่าย  หรือข้อขัดข้องไม่อาจแก้ไขได้  ประธานคณะกรรมการประกวดราคาจะสั่งยกเลิกกระบวนการเสนอราคา  และกำหนดวัน  เวลาและสถานที่  เพื่อเริ่มต้นกระบวนการเสนอราคาใหม่  โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ


คณะกรรมการประกวดราคาสงวนสิทธิ์ในการตัดสินใจดำเนินการใด  ๆ  ระหว่างการประกวดราคาฯ  เพื่อให้การประกวดราคาฯ  เกิดประโยชน์สูงสุดต่อทางราชการ

4.7   ผู้ประสงค์จะเสนอราคาที่มีสิทธิ์ได้รับการคัดเลือกให้เข้าเสนอราคาจะต้องปฏิบัติดังนี้


       (1)  ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์  ที่ได้ยื่นมาพร้อมกับซองข้อเสนอทางเทคนิค


       (2)  ราคาสูงสุดของการประกวดราคาจ้างด้วยวิธีการทางอิเล็กทรอนิกส์  จะต้องเริ่มต้นที่  4,210,000.-  บาท


       (3)  ราคาที่เสนอจะต้องเป็นราคาที่รวมภาษีมูลค่าเพิ่ม  และภาษีอื่น ๆ (ถ้ามี)  รวมค่าใช้จ่ายทั้งปวงไว้ด้วยแล้ว


       (4)  ผู้มีสิทธิเสนอราคาหรือผู้แทนจะต้องมาลงทะเบียนเพื่อเข้าสู่กระบวนการเสนอราคา  ตามวัน  เวลาและสถานที่ที่กำหนด


       (5)  ผู้มีสิทธิเสนอราคาหรือผู้แทนที่มาลงทะเบียนแล้วต้อง  LOGIN  เข้าสู่ระบบ


       (6)  ผู้มีสิทธิเสนอราหรือผู้แทน  LOGIN  แล้ว  จะต้องดำเนินการเสนอราคา  โดยราคาที่เสนอในการประกวดราคาจ้างด้วยวิธีการทางอิเล็กทรอนิกส์จะต้องต่ำกว่าราคาสูงสุดในการประกวดราคาฯ  และจะต้องเสนอราคาลดราคาขั้นต่ำ  (Minimum  Bid)  ไม่น้อยกว่าครั้งละ  8,000.-  บาท  จากราคาสูงสุดในการประกวดราคาฯ  และการเสนอลดราคาครั้งถัด ๆ ไป  ต้องเสนอลดราคาครั้งละไม่น้อยกว่า  8,000.-  บาท  จากราคาครั้งสุดท้ายที่เสนอลดแล้ว


       (7)  ห้ามผู้มีสิทธิเสนอราคาถอนการเสนอราคา  และเมื่อการประกวดราคาฯ  เสร็จสิ้นแล้ว  จะต้องยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด


       (8)  ผู้มีสิทธิเสนอราคาที่ได้รับคัดเลือกให้เป็นผู้ชนะราคาต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์  ทั้งนี้จะแจ้งให้ทราบในวันเสนอราคา

        

5. หลักประกันซอง

ผู้ประสงค์จะเสนอราคาต้องวางหลักประกันซอง    พร้อมกับการยื่นซองข้อเสนอด้านเทคนิค จำนวน  210,500.-   บาท  (สองแสนหนึ่งหมื่นห้าร้อยบาทถ้วน)  โดยหลักประกันซองจะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใด  ดังต่อไปนี้  

5.1   เงินสด
5.2   เช็คที่ธนาคารสั่งจ่ายให้แก่เทศบาล  โดยเป็นเช็คลงวันที่ที่ยื่นซองประมูลจ้างด้วยระบบ
อิเล็กทรอนิกส์  หรือก่อนหน้านั้นไม่เกิน  3  วันทำการของทางราชการ  


 5.3  หนังสือค้ำประกันของธนาคารในประเทศ  ตามแบบหนังสือค้ำประกันดังระบุในข้อ 1.4  (1)


 5.4  หนังสือค้ำประกันของบรรษัทเงินทุนอุตสาหกรรมแห่งประเทศไทย   หรือบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน   ตามประกาศของธนาคารแห่งประเทศไทย  ซึ่งได้แจ้งชื่อเวียนให้ส่วนราชการต่าง ๆ  ทราบแล้ว   โดยอนุโลมให้ใช้ตามแบบหนังสือค้ำประกนดังระบุในข้อ  1.6  (1)

5.5  พันธบัตรรัฐบาลไทย
                      หลักประกันซองตามข้อนี้   เทศบาลจะคืนให้ผู้เสนอราคาหรือผู้ค้ำประกันภายใน  15 วัน    นับถัดจากวันที่ได้พิจารณาในเบื้องต้นเรียบร้อยแล้ว  เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง  หรือเมื่อผู้มีสิทธิเสนอราคาได้พ้นจากข้อผูกพันแล้ว
            ​6.  หลักเกณฑ์และสิทธิในการพิจารณาราคา
6.1  ในการประกวดราคาจ้างด้วยวิธีการทางอิเล็กทรอนิกส์ครั้งนี้  เทศบาลจะพิจารณาตัดสินด้วย  
ราคารวม
6.2   หากผู้เสนอราคารายใดมีคุณสมบัติไม่ถูกต้องตามข้อ 2  หรือยื่นหลักฐานการเสนอราคาไม่
ถูกต้อง  หรือไม่ครบถ้วนตามข้อ 3  หรือยื่นเอกสารประมูลจ้างด้วยระบบอิเล็กทรอนิกส์ไม่ถูกต้องตาม ข้อ 4  แล้ว   คณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้น   เว้นแต่เป็นข้อผิดพลาด  หรือผิดหลงเพียงเล็กน้อย  หรือผิดพลาดไปจากเงื่อนไขของเอกสารประมูลจ้างด้วยระบบอิเล็กทรอนิกส์  ในส่วนที่มิใช่สาระสำคัญ   ทั้งนี้  เฉพาะในกรณีที่พิจารณาเห็นว่าจะเป็นประโยชน์ต่อเทศบาลเท่านั้น
                 6.3  เทศบาลสงวนสิทธิไม่พิจารณาราคราของผู้ประสงค์จะเสนอราคา  โดยไม่มีการผ่อนผันในกรณีดังต่อไปนี้
    (1)  ไม่ปรากฏชื่อผู้เสนอราคารายนั้น  ในบัญชีผู้รับเอกสารการประกวดราคาจ้างด้วยวิธีการทางอิเล็กทรอนิกส์  หรือในหลักฐานการรับเอกสารประมูลจ้างด้วยระบบอิเล็กทรอนิกส์ของเทศบาล
(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างด้วยระบบ
อิเล็กทรอนิกส์ที่เป็นสาระสำคัญหรือมีผลทำให้เกิดความได้เปรียบเสียเปรียบระหว่างผู้ประสงค์จะเสนอราคารายอื่น

    6.4 ในการตัดสินการประกวดราคาจ้างด้วยวิธีการทางอิเล็กทรอนิกส์ หรือในการทำสัญญา  คณะกรรมการดำเนินการประมูล  หรือเทศบาลมีสิทธิให้ผู้ประสงค์จะเสนอราคาชี้แจงข้อเท็จจริงสภาพ  ฐานะ  หรือข้อเท็จจริงอื่นใดที่เกี่ยวข้อกับผู้ประสงค์จะเสนอราคาได้   เทศบาลมีสิทธิที่จะไม่รับราคาหรือไม่ทำสัญญา  หากหลักฐานดังกล่าวไม่มีความเหมาะสมหรือไม่ถูกต้อง


6.5  เทศบาลทรงไว้ซึ่งสิทธิที่จะไม่รับราคาต่ำสุด   หรือราคาหนึ่งราคาใด   หรือราคาที่เสนอทั้งหมดก็ได้   และอาจพิจารณาเลือกจ้างในจำนวนหรือขนาด   หรือเฉพาะรายการหนึ่งรายการใด   หรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์   โดยไม่พิจารณาจัดจ้างเลยก็ได้สุดแต่จะพิจารณา   ทั้งนี้   เพื่อประโยชน์ของทางราชการเป็นสำคัญและให้ถือว่าการตัดสินของเทศบาลเป็นเด็ดขาด   ผู้เสนอราคาจะเรียกร้องค่าเสียหายใด  ๆ  มิได้   รวมทั้งเทศบาลจะพิจารณายกเลิกการประกวดราคาจ้างด้วยวิธีการทางอิเล็กทรอนิกส์   และลงโทษผู้เสนอราคาเป็นผู้ทิ้งงาน  ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม 
หากมีเหตุที่เชื่อได้ว่า   การเสนอราคากระทำการโดยไม่สุจริต   เช่น  การเสนอเอกสารอันเป็นเท็จ   หรือใช้ชื่อบุคคลธรรมดา   หรือนิติบุคคลอื่นมาเสนอราคาแทน   เป็นต้น

6.6 ในกรณีที่ปรากฏข้อเท็จจริงภายหลังจากการประกวดราคาจ้างด้วยวิธีการทางอิเล็กทรอนิกส์ว่าผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้เสนอราคารายอื่นหรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรมตามข้อ  1.7  เทศบาลมีอำนาจที่จะตัดรายชื่อผู้มีสิทธิเสนอราคาดังกล่าว  และเทศบาลจะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน

 


7. การทำสัญญาจ้าง

    ผู้ชนะการประกวดราคาจ้างด้วยวิธีการทางอิเล็กทรอนิกส์จะต้องทำสัญญาดังระบุในข้อ  1.3  กับเทศบาลภายใน   7  วัน  นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละห้าของราคาค่าจ้างที่ประมูลจ้างได้ให้เทศบาลยึดถือไว้ในขณะทำสัญญา   โดยหลักประกันอย่างหนึ่งอย่างใดดังต่อไปนี้
7.1  เงินสด
                     7.2  เช็คที่ธนาคารสั่งจ่ายให้แก่เทศบาลตำบลร่มเมือง   โดยเป็นเช็คลงวันที่ที่ทำสัญญาหรือ
ก่อนหน้านั้นไม่เกิน   3  วันทำการของทางราชการ 


7.3  หนังสือค้ำประกันของธนาคารภายในประเทศ  ตามแบบหนังสือค้ำประกันดังระบุในข้อ  1.6  (2)



7.4  หนังสือค้ำประกันของบริษัทเงินลงทุน  หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน  ตามประกาศของธนาคารแห่งประเทศไทยซึ่งได้แจ้งชื่อเวียนให้ส่วนราชการต่าง ๆ  ทราบแล้ว  โดยอนุโลมให้ใช้ตามแบบหนังสือค้ำประกัน  ดังระบุในข้อ  1.6  (2)



     7.5  พันธบัตรรัฐบาลไทย


      หลักประกันนี้จะคืนให้โดยไม่มีดอกเบี้ย  ภายใน  15  วัน   นับถัดจากวันที่คู่สัญญาพ้นจากข้อผูกพันตามสัญญาจ้างแล้ว
8.  ค่าจ้างและการจ่ายเงิน
                เทศบาลจะจ่ายค่าจ้าง   โดยแบ่งออกเป็น    3  งวด   ดังนี้
               งวดที่  1   เป็นจำนวนเงินในอัตราร้อยละ        25       ของค่าจ้าง  เมื่อผู้รับจ้างได้ปฏิบัติงานก่อสร้างระบบประปาแบบผิวดินขนาดใหญ่มาก ให้แล้วเสร็จภายใน   60   วัน  นับถัดจากวันทำสัญญาจ้าง
    
งวดที่  2 เป็นจำนวนเงินในอัตราร้อยละ     35     ของค่าจ้าง  เมื่อผู้รับจ้างได้ปฏิบัติงานก่อสร้างระบบประปาแบบผิวดินขนาดใหญ่มาก   ให้แล้วเสร็จภายใน   90   วัน  นับถัดจากวันทำสัญญาจ้าง
ให้แล้วเสร็จภายใน     -       วัน  นับถัดจากวันทำสัญญาจ้าง

งวดที่  3  เป็นจำนวนเงินในอัตราร้อยละ           -           ของค่าจ้าง  เมื่อผู้รับจ้างได้ปฏิบัติงาน.................................................................................................................................................................................ให้แล้วเสร็จภายใน     -       วัน  นับถัดจากวันทำสัญญาจ้าง

งวดสุดท้าย   เป็นจำนวนเงินร้อยละ     40     ของค่าจ้างเมื่อผู้รับจ้างได้ปฏิบัติงานก่อสร้างระบบประปาแบบผิวดินขนาดใหญ่มาก   และปฏิบัติงานทั้งหมดให้แล้วเสร็จเรียบร้อยตามสัญญา  รวมทั้งทำความสะอาดสถานที่ก่อสร้างให้สะอาดเรียบร้อย  ภายใน      120   วัน  นับถัดจากวันทำสัญญาจ้าง 

9. อัตราค่าปรับ
              ค่าปรับตามแบบสัญญาจ้างจะกำหนดในอัตราร้อยละ  0.10   ของค่าจ้างตามสัญญาต่อวัน
10. การรับประกันความชำรุดบกพร่อง
               ผู้​ชนะการประกวดราคาจ้างด้วยวิธีการทางอิเล็กทรอนิกส์ ซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ  1.5  แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  2  ปี........-.......เดือน  นับถัดจากวันที่เทศบาลได้รับมอบงานจ้าง  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน   15  วัน  นับถัดจากวันที่ได้รับแจ้งความชำรุดบกพร่อง

11. ข้อสงวนสิทธิในการเสนอราคาและอื่น  ๆ  
               11.1 เงินค่าจ้างสำหรับการจ้างครั้งนี้   ได้มาจากเงินงบประมาณ      เงินอุดหนุนเฉพาะกิจ          ประจำปีงบประมาณ  พ.ศ.  2559  กรมส่งเสริมการปกครองท้องถิ่น

     การลงนามในสัญญาจะกระทำได้ต่อเมื่อเทศบาลตำบลร่มเมือง  ได้รับอนุมัติเงินค่าก่อสร้างจากงบประมาณ เงินอุดหนุนเฉพาะกิจ  ประจำปีงบประมาณ  พ.ศ.  2559 จาก กรมส่งเสริมการปกครองท้องถิ่น  แล้วเท่านั้น
               ราคากลางของงาน  ก่อสร้างประปาหมู่บ้าน  แบบผิวดินขนาดใหญ่มาก  หมู่ที่  1  ตำบลร่มเมือง  ในการประกวดราคาจ้างด้วยวิธีการทางอิเล็กทรอนิกส์ครั้งนี้  เป็นเงินทั้งสิ้น     4,210,000.-    บาท           (สี่ล้านสองแสนหนึ่งหมื่นบาทถ้วน) 

     11.2  เมื่อเทศบาลได้คัดเลือกผู้มีสิทธิเสนอราคารายใดให้เป็นผู้รับจ้างและได้ตกลงจ้างตามการประกวดราคาจ้างด้วยวิธีการทางอิเล็กทรอนิกส์แล้ว   ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้   ตามที่รัฐมนตรีว่าการกระทรวงคมนาคมประกาศกำหนดผู้มีสิทธิเสนอราคา  ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี   ดังนี้
​
       (1)  แจ้งการสั่งหรือนำสิ่งของดังกล่าวเข้ามาจากต่างประเทศต่อกรมเจ้าท่าภายใน 7 วัน  นับตั้งแต่วันที่ผู้รับจ้างสั่งหรือซื้อขายของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้


  (2)  จัดการให้สิ่งของดังกล่าวบรรทุกโดยเรือไทย    หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากกรมเจ้าท่าให้บรรทุกสิ่งของนั้นโดยเรืออื่นที่มิใช่เรือไทย   ซึ่งจะต้องได้รับอนุญาตเช่นนั้นก่อนบรรทุกของลงเรืออื่น   หรือเป็นของที่รัฐมนตรีการกระทรวงคมนาคมประกาศยกเว้นให้บรรทุกของลงเรืออื่น  
                     (3)  ในกรณีที่ไม่ปฏิบัติตาม  (1)  หรือ  (2)  ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี
               11.3 ผู้ประสงค์จะเสนอราคาซึ่งได้ยื่นเอกสารประกวดราคาจ้างด้วยวิธีการทางอิเล็กทรอนิกส์ต่อเทศบาลแล้ว  จะถอนตัวออกจากการประกวดราคาฯ  มิได้  และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ตามเงื่อนไขที่กำหนดในข้อ  4.7  (4)  (5)  (6)  และ  (7)  มิฉะนั้น  เทศบาลจะริบหลักประกันซองจำนวนร้อยละ  2.5  ขอวงเงินที่จัดหาทันที  และอาจพิจารณาเรียกร้องให้ชดใช้ความเสียหายอื่น  (ถ้ามี)  รวมทั้งอาจพิจารณาให้เป็นผู้ทิ้งงานได้  หากมีพฤติกรรมเป็นการขัดขวางการแข่งขันราคาอย่างเป็นธรรม

               11.4  ผู้มีสิทธิเสนอราคาซึ่งเทศบาลได้คัดเลือกแล้ว  ไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ  7  เทศบาจะริบหลักประกันซอง  หรือเรียกร้องจากผู้ออกหนังสือค้ำประกันซองทันที  และอาจพิจารณาเรียกร้องให้ชดใช้ความเสียหายอื่น  (ถ้ามี)  รวมทั้งพิจารณาให้เป็นผู้ทิ้งงานตามระเบียบของทางราชการ

 11.5  เทศบาลสงวนสิทธิที่จะแก้ไขเพิ่มเติมเงื่อนไขหรือ ข้อกำหนดในแบบสัญญาให้เป็นไปตามความเห็นของสำนักงานอัยการสูงสุด  (ถ้ามี)

12. มาตรฐานฝีมือช่าง
                เมื่อเทศบาลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว  ผู้มีสิทธิเสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือ  ผู้มีวุฒิบัตรระดับ  ปวช.  ปวส.  และปวท.  หรือเทียบเท่าจากสถาบันการศึกษาที่  ก.พ.  รับรองให้เข้ารับราชการได้  ในอัตราไม่ต่ำกว่าร้อยละ  10  ของแต่ละสาขาช่าง   แต่จะต้องมีช่างจำนวนอย่างน้อย  1  คน    ในแต่ละสาขาช่างดังต่อไปนี้
12.1  สาขาช่างก่อสร้าง
12.2  สาขาช่างสำรวจ
12.3  วิศวกรรมโยธา
13. การปฏิบัติตามกฎหมายและระเบียบ

ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบ
ได้กำหนดไว้โดยเคร่งครัด 
หมายเหตุ

ผู้ประสงค์จะเสนอราคา  หมายถึง  ผู้ขายหรือผู้รับจ้างที่เข้ารับการคัดเลือกจากหน่วยงานที่จะจัดหาพัสดุเพื่อเป็นผู้มีสิทธิเสนอราคา

ผู้มีสิทธิเสนอราคา  หมายถึง  ผู้ประสงค์จะเสนอราคาที่ได้รับการคัดเลือกจากหน่วยงานที่จะจัดหาพัสดุให้เป็นผู้มีสิทธิเสนอราคาด้วยวิธีการทางอิเล็กทรอนิกส์

การนับระยะเวลาค้ำประกันซองตามข้อ  5  ให้หน่วยงานที่จัดหาพัสดุนับเป็น  2  ช่วงเวลาติดต่อกัน  คือช่วงแรก  ตั้งแต่วันที่ยื่นซองข้อเสนอทางด้านเทคนิคจนถึงวันยืนยันราคาสุดท้าย  (วันเสนอราคา)  และนับต่อเนื่องกันในช่วงที่สอง  คือ  ตั้งแต่วันถัดจากวันยืนยันราคาสุดท้าย  จนถึงวันสิ้นสุดการยืนราคา  ตัวอย่างเช่น  กำหนดวันยื่นซองข้อเสนอทางด้านเทคนิค  วันที่  30  ธันวาคม  2558  กำหนดวันเสนอราคาวันที่  5  มกราคม  2559  และกำหนดยืนราคา  30  วัน  นับแต่วันยืนยันราคาสุดท้าย  การนับระยะเวลาค้ำประกันซองคือ  วันที่  30  ธันวาคม  2558  จนถึงวันที่  5  มกราคม  2559  และนับต่อเนื่องในช่วงที่สองให้เริ่มนับตั้งแต่วันที่  6  มกราคม  2559  จนถึงวันที่  4  กุมภาพันธ์  2559  (รวม  30  วัน)  ดังนั้น  ระยะเวลาการนับหลักประกันซอง  คือ ตั้งแต่วันที่  5  มกราคม  2559  จนถึงวันที่  4  กุมภาพันธ์  2559  การเสนอลดราคาขั้นต่ำ (Minimum Bid)  ให้หน่วยงานที่จะจัดหาพัสดุคำนวณวงเงินการเสนอลดราคาขั้นต่ำแต่ละครั้งในอัตราร้อยละ  0.20  ของราคาสูงสุดของการประกวดราคาด้วยวิธีการทางอิเล็กทรอนิกส์หากคำนวณแล้วมีเศษของหลักหน่วยนับใด ๆ  ให้ปัดเศษดังกล่าวเป็นหน่วยนับนั้น  โดยไม่ต้องมีเศษของแต่ละหน่วยนับเพื่อความชัดเจน  และป้องกันความผิดพลาดในการเสนอราคาขั้นต่ำแต่ละครั้ง  เช่น  กรณีราคาสูงสุดของการประกวดราคาฯ  155,657,000  บาท  คำนวณร้อยละ  0.2  ได้เท่ากับ  311,314  บาท  ให้กำหนดการเสนอราคาลดราคาขั้นต่ำ  (Minimum  Bid)  ไม่น้อยกว่าครั้งละ  300,000  บาท  ราคาสูงสุดของการประกวดราคาฯ  44,567,500  บาท  คำนวณ

ร้อยละ  0.2  ได้เท่ากับ  89,135  บาท  ให้กำหนดการเสนอราคาลดราคาขั้นต่ำ  (Minimum Bid)  ไม่น้อยกว่าครั้งละ  80,000  บาท  ราคาสูงสุดของการประกวดราคาฯ  7,789,000  บาท  คำนวณร้อยละ  0.20  ได้เท่ากับ  15,578  บาท  ให้กำหนดการเสนอลดราคาขั้นต่ำ  (Minimum  Bid)  ไม่น้อยกว่าครั้งละ  10,000  บาท  ทั้งนี้  ผู้เสนอราคาสามารถเสนอลดราคาขั้นต่ำสูงกว่าราคาขั้นต่ำที่กำหนดได้  เช่น  กรณีกำหนดการเสนอลดราคาขั้นต่ำ  (Minimum Bid)  ไม่น้อยกว่าครั้งละ  300,000 บาท  ผู้เสนอราคาสามารถเสนอลดราคาได้ครั้งละมากกว่า  300,000  บาท  ได้และการเสนอลดราคาครั้งถัด ๆ ไป  ต้องเสนอลดราคาตามที่กำหนดจากราคาครั้งสุดท้ายที่เสนอลดแล้ว  สำหรับกรณีการจัดหาพัสดุที่หน่วยงานที่จะจัดหาพัสดุกำหนดให้เสนอราคาในลักษณะการเสนอราคาต่อหน่วย  เห็นควรให้หน่วยงานกำหนดให้เสนอราคาและพิจารณาในลักษณะการเสนอราคารวม  เพื่อให้สามารถปฏิบัติตามหลักเกณฑ์ดังกล่าวข้างต้นได้

[image: image2.jpg]



  





         เทศบาลตำบลร่มเมือง





   ณัฐพร   บัวมา


         หัวหน้าเจ้าหน้าที่พัสดุ


                  วันที่  14  เดือน   ธันวาคม  พ.ศ.   2558

รายละเอียดการแบ่งงวดงาน  โดยแบ่งออกเป็น 3  งวด  ดังนี้
งวดที่  1  จ่ายเงิน  25 %  ของราคาค่าจ้าง  ผู้รับจ้างต้องก่อสร้างระบบประปาให้แล้วเสร็จ ดังนี้

-  ปักผัง กำหนดขอบเขตตำแหน่ง  ระยะถ่ายระดับ  ถมดิน (ถ้ามี)  แล้วเสร็จ

-  ระบบกรองน้ำผิวดิน  ตามแบบเลขที่  1141020  ตอกเสาเข็ม (ถ้ามี) ขุดดิน  ผูกเหล็ก  เทคอนกรีตฐานราก  คานคอดิน  เสา  คานรับพื้นชั้นบน  พื้นและผนังถังกรอง  ถังตกตะกอนแล้วเสร็จ

-  ถังน้ำใส  ตามแบบเลขที่  2111100  ตอกเสาเข็ม (ถ้ามี)  ขุดดิน  เทคอนกรีตพื้นก้นถังเสริมเหล็กผนังถัง  แล้วเสร็จ

-  หอถังสูงทรงแชมเปญ  ตามแบบเลขที่  3112030  ตอกเสาเข็ม  (ถ้ามี)  ขุดดิน  ผูกเหล็ก  เทคอนกรีตฐานรากรับหอถังสูง  รวมติดตั้งสลักเกลียวยึดฐานแล้วเสร็จ

-  โรงสูบน้ำ  ตามแบบเลขที่  412003  ตอกเสาเข็ม  (ถ้ามี)  ขุดดิน  ผูกเหล็ก  เทคอนกรีตฐานราก  คานคอดิน  เสา  พื้น  แล้วเสร็จ

-  จัดส่งตัวอย่างกรวดกรองน้ำ  และทรายกรองน้ำ  ตัวอย่างละ  1  กิโลกรัม  พร้อมทั้งแคตตาล๊อครายละเอียดของเครื่องสูบน้ำ , เครื่องสูบน้ำดิบ , เครื่องมือชุดวัดความเป็นกรด – ด่าง , และเครื่องจ่ายน้ำยาคลอรีน  ให้คณะกรรมการตรวจการจ้างตรวจสอบ  เห็นชอบก่อนนำมาใช้งาน  

กำหนดเวลาแล้วเสร็จ  60  วัน  นับถัดจากวันทำสัญญาจ้าง
งวดที่  2  จ่ายเงิน  35 % ของราคาค่าจ้าง  ผู้รับจ้างต้องก่อสร้างระบบประปาให้แล้วเสร็จดังนี้

-  ระบบกรองน้ำผิวดิน  ตามแบบเลขที่  1141020  ก่อสร้างแล้วเสร็จโดยยังไม่ต้องฉาบปูน - ทาสี

-  ถังน้ำใส  ตามแบบเลขที่  2111100  เทคอนกรีตแล้วเสร็จโดยยังไม่ต้องฉาบปูน – ทาสี

-  หอถังสูง  ตามแบบเลขที่  3112030  ติดตั้งหอถังเหล็กทรงแชมเปญ  ขนาด  30  ลบ.ม.

-  โรงสูบน้ำ  ตามแบบเลขที่  412003  ก่อสร้างแล้วเสร็จโดยยังไม่ต้องฉาบปูน – ทาสี

-  ระบบท่อส่งน้ำดิบ  ตามแบบเลขที่ -  ขุดวางแล้วเสร็จทุกประการ

-  ประสานระบบไฟฟ้าภายนอก  รายการเฉพาะแห่งประสานงานกับการไฟฟ้าส่วนภูมิภาคในการติดต่อและชำระค่าใช้จ่ายในการติดตั้งมิเตอร์ไฟฟ้า  และการขยายเขตหรือติดตั้งหม้อแปลงเพิ่มเติม  (ถ้ามี)  ตามประมาณการของการไฟฟ้าส่วนภูมิภาค

-  ขุดประสานท่อเมนจ่ายน้ำประปา  ตามแบบเลขที่  911001  วางท่อพร้อมอุปกรณ์  ระยะทางประมาณ  3,160  เมตร

กำหนดเวลาแล้วเสร็จ  90  วัน  นับถัดจากวันทำสัญญาจ้าง

งวดที่  3  (งวดสุดท้าย)  จ่ายเงิน  40 % ของราคาค่าจ้าง  ผู้รับจ้างต้องก่อสร้างระบบประปาให้แล้วเสร็จดังนี้

-  โรงสูบน้ำ

ตามแบบเลขที่  412003  แล้วเสร็จทุกประการ

-  ระบบกรองน้ำผิวดิน
ตามแบบเลขที่  1141020  แล้วเสร็จทุกประการ

-  ถังน้ำใส

ตามแบบเลขที่  2111100  แล้วเสร็จทุกประการ

-  หอถังสูง

ตามแบบเลขที่  3112030  แล้วเสร็จทุกประการ

-  ป้ายบอกระดับน้ำ
ตามแบบเลขที่  991002  ติดตั้งแล้วเสร็จทุกประการ

-  รั้ว – ประตูรั้ว

ตามแบบเลขที่  921001  แล้วเสร็จทุกประการ

-  ประสานท่อระหว่างระบบ  ตามแบบเลขที่  911003  หรือตามผังก่อสร้างจริงแล้วเสร็จทุกประการ

-  ติดตั้งเครื่องสูบน้ำดี  ตามแบบเลขที่  911006  รายการเฉพาะแห่งให้คณะกรรมการตรวจสอบ  ให้ความเห็นชอบ  พร้อมติดตั้งแล้วเสร็จ

-  ติดตั้งเครื่องสูบน้ำดิบ  ตามแบบเลขที่  911006  ,  รายการเฉพาะแห่งให้คณะกรรมการตรวจสอบ  ให้ความเห็นชอบพร้อมติดตั้งแล้วเสร็จ

-  ประสานระบบไฟฟ้า  ตามแบบเลขที่  911002  และรายการเฉพาะแห่ง  ติดตั้งระบบไฟฟ้าภายในและเดินสายไฟฟ้า  จากสายของการไฟฟ้ามายังโรงสูบน้ำ

-  ประสานท่อภายในโรงสูบน้ำ  (น้ำดิบ)  ตามแบบเลขที่  911006  แล้วเสร็จทุกประการ

-  ประสานท่อภายในโรงสูบน้ำ  (น้ำดี)    ตามแบบเลขที่  911006  แล้วเสร็จทุกประการ

-  ประสานท่อที่ระบบสูบน้ำดิบ  
        ตามแบบเลขที่  -  แล้วเสร็จทุกประการ

-  เครื่องจ่ายน้ำยาคลอรีน

        ตามแบบเลขที่  911006 ,  รายการเฉพาะแห่งติดตั้งเครื่องจ่ายสารละลายคลอรีนพร้อมส่งมอบผงปูนคลอรีน  ความเข้มข้น  60 %  ตามรายการเฉพาะแห่งให้คณะกรรมการฯ

-  รางระบายน้ำ

ตามแบบเลขที่  911001  แล้วเสร็จทุกประการ

-  ท่อจ่ายน้ำ

ตามแบบเลขที่  911001  วางท่อพร้อมอุปกรณ์  แล้วเสร็จทุกประการ

-  สระพักตะกอน

ตามแบบเลขที่  911002 , รายการเฉพาะแห่งแล้วเสร็จทุกประการ

-  ส่งมอบต้นฉบับของ AS BUILT DRAWING  จำนวน  2  ชุด  ให้แก่คณะกรรมการตรวจการจ้าง

-  ส่งมอบเครื่องมือชุดตรวจวัดความเป็นกรด – ด่าง  ,  สารส้ม , ปูนขาว และเครื่องมือประจำการ  ตามรายละเอียดในรายการรายละเอียดเฉพาะแห่งให้แก่คณะกรรมการตรวจการจ้างตรวจสอบ  เห็นชอบแล้วเสร็จ

-  ทำการทดสอบการสูบจ่ายน้ำของระบบประปาหมู่บ้านก่อนส่งมอบงานจ้าง  ต่อหน้าคณะกรรมการตรวจการจ้าง  จนเป็นที่พอใจแก่คณะกรรมการตรวจการจ้าง

-  ทำการก่อสร้างตามรูปแบบ  รายการและสัญญาแล้วเสร็จทุกประการ

กำหนดเวลาแล้วเสร็จ  120  วัน  นับถังจากวันทำสัญญาจ้าง
